Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 111

d) A berendezést vagy védelmi rendszert bemutató leírás biztonsági szempontok tekintetében nem lehet ellentmondásban a gépkönyvvel. 1.1. Az anyagok kiválasztása 1.1.1. A berendezések és védelmi rendszerek gyártásához felhasznált anyagok ne idézzenek elõ robbanást, számolva az elõrelátható mûködési igénybevételekkel. 1.1.2. A gyártó által megadott üzemelési feltételek határain belül, a használatban lévõ anyagok és a robbanásveszélyes tér alkotóelemei között nem léphetnek fel olyan reakciók, amelyek a robbanásvédelem csökkenését vonhatnák maguk után. 1.1.3. Az anyagokat úgy kell kiválasztani, hogy a jellemzõikben és más anyagokkal összeférhetõen kombinálva elõrelátható változásuk ne vezessen a védelem csökkenéséhez; nevezetesen kellõképpen tekintetbe kell venni az anyagok korrózióállóságát, kopásállóságát, villamos vezetõ képességét, ütésállóságát, öregedését és a hõmérsékletváltozás hatásait. 1.2. Tervezés és gyártás 1.2.1. A berendezéseket és védelmi rendszereket a robbanásvédelemre vonatkozó technológiai ismeretek kellõ figyelembevételével kell tervezni és legyártani annak érdekében, hogy megbízható módon mûködhessenek elõrelátható élettartamuk során. 1.2.2. A berendezésekbe és védelmi rendszerekbe beépített, vagy azokhoz csereként használt alkatrészeket úgy kell tervezni és legyártani, hogy biztonságosan lássák el robbanásvédelmi feladatukat, amennyiben a gyártó utasításai szerint szerelik fel azokat. 1.2.3. Zárt szerkezetek és a szivárgás megelõzése Azok a berendezések, amelyek gyúlékony gázt vagy port bocsáthatnak ki, lehetõség szerint zártterûek legyenek. Amennyiben ezeken a berendezéseken nyílások vagy tömítetlen illeszkedések vannak, azokat lehetõleg úgy kell megtervezni, hogy a fejlõdõ gázok vagy porok ne vezethessenek a berendezéseken kívül robbanásveszélyes környezet kialakulásához. A töltõ- és leürítõ nyílásokat úgy kell tervezni és felszerelni, hogy amennyire csak lehet, korlátozzák a töltések és a leürítések során gyúlékony anyagok kiáramlását. 1.2.4. Porlerakódások A nagy portartalmú zónákban használt berendezéseket és védelmi rendszereket úgy kell tervezni, hogy a felületükön lerakódott por ne gyulladjon meg. Általában a porlerakódásokat minden esetben a lehetõség szerint kell korlátozni. A berendezések és védelmi rendszerek könnyen tisztíthatók legyenek. A berendezés részek felületi hõmérsékletének jóval alacsonyabbnak kell lennie, mint a lerakódott porok izzási hõmérséklete. Számolni kell a lerakódott porréteg vastagságával, és ha szükséges, hõmérsékletkorlátozási intézkedéseket kell hozni a hõfelhalmozódás elkerülése érdekében. 1.2.5. Kiegészítõ védelmi módszerek Az olyan berendezéseket és védelmi rendszereket, amelyek bizonyos típusú külsõ igénybevételeknek lehetnek kitéve, amennyiben szükséges, kiegészítõ védelemmel kell ellátni. A berendezések álljanak ellent a rájuk háruló igénybevételeknek anélkül, hogy robbanásbiztosságuk csökkenne. 1.2.6. Biztonságos nyitás Ha a berendezések és védelmi rendszerek magának a robbanásvédelemnek a részét képezõ házban vagy zárt tokozásban helyezkednek el, ez utóbbiak csak speciális szerszám segítségével, vagy a megfelelõ védelmi intézkedések megtétele után lehessenek nyithatók. 1.2.7. Egyéb veszélyekkel szembeni védelem A berendezéseket és védelmi rendszereket oly módon kell tervezni és legyártani, hogy

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes